**Fogalomtár**

**Beérkezési ráta**

egy időegység alatt a sorbanállási rendszerbe való beérkezések átlagos értéke; jele λ

**Bemenő és kimenő gyakoriságok egyenlőségének elve**

a rendszer bármely *n* állapotában (*n* jelöli a rendszerben egy adott időpontban tartózkodó egyedek számát, *n* = 0, 1, 2, ... ) a bemenő igények átlagos gyakorisága egyenlő a kimenő igények átlagos gyakoriságával

**Forgalom intenzitása**

a beérkezési és a kiszolgálási ráta hányadosa; értéke kisebb kell legyen a kiszolgáló berendezések számánál, mert ellenkező esetben a várakozó sor hossza korlátlanul nő; jele ψ

**Kiszolgálási ráta**

egy időegység alatt egy kiszolgáló berendezés által kiszolgált egyedek számának átlagos értéke; jele μ

**Little-formula**

a rendszerben tartózkodó egységek számának várható értéke és a rendszerben eltöltött átlagos várakozási idő várható értéke közötti összefüggést adja meg; 

**Poisson folyamat**

a sorbanállási rendszerbe való beérkezések megfelelnek a ritkasági és a stacioneritási feltételeknek, ugyanakkor a beérkezések számának valószínűsége *λ* paraméterű Poisson-eloszlást követ

**Ritkasági feltétel**

annak a valószínűsége, hogy kis *t* idő alatt egynél több egység érkezik a rendszerbe, *t*-hez képest kicsi, azaz az egyedek gyakorlatilag egyenként érkeznek a rendszerbe

**Sorbanállási rendszer**

bizonyos kiszolgálást, ellátást végző, ún. kiszolgáló berendezés(ek)hez (egység, állomás, csatorna) ún. kiszolgáló egyedek (igények) érkeznek, melyeket valamilyen értelemben az állomás(ok) kiszolgál(nak)

**Stacioner folyamat**

annak valószínűsége, hogy *t* idő alatt *k* egység érkezik a rendszerbe, független a *t* időintervallum kezdetétől, csupán *t* nagyságától függ