**Fogalomtár**

**Kiszolgáló berendezések számának optimuma**

a kiszolgáló berendezéseknek az az értéke, amely esetében a vizsgált időszakra vetítve az összes kliens által várakozással eltöltött összidő minimális; amennyiben rendelkezésre állnak a kiszolgálásra és a várakozásra vonatkozó fajlagos költségértékek is, akkor a vizsgált időszakra vonatkozó minimális összköltséget biztosító kiszolgáló berendezések száma

**Számítógépes hálózatok**

olyan szolgáltatási állomások hálózata, ahol az ügyfelek néhány vagy az összes szolgáltató állomást igénybe veszik; ilyenkor az egész hálózatot figyelembe kell vennünk, amikor olyan információkat szeretnénk megkapni, mint például az összes ügyfél száma a rendszerben, az egyes rendszerek elhelyezkedése, sorrendje, paraméterei stb.

**Szigorú prioritási elv**

amikor a kiszolgálás az érkezés sorrendjében történik akkor szabályt szigorú prioritási elvnek nevezzük; többcsatornás rendszereknél ezt úgy lehet megvalósítani, hogy egyetlen várakozó sor alakul ki, amely elejéről kerül kiszolgálásra egy egyed, annál a kiszolgáló berendezésnél, ahonnan éppen távozott egy kliens

**Születési-halálozási folyamat**

a legtöbb elemi sorbanállási modellben feltételezzük, hogy az ügyfeleknek a rendszerbe való érkezése (új igény „születése"), illetve a rendszerből való távozása (az igény „elhalálozása") az ún. születési-halálozási folyamat szerint történik; azt mondhatjuk, hogy az egyéni születések és elhalálozások véletlenszerűen következnek be, és ezek átlagos gyakorisága a rendszer pillanatnyi állapotától függ

**Többcsatornás sorbanállási rendszer**

olyan sorbanállási rendszer, amelyben egymással párhuzamosan több, azonos paraméterekkel rendelkező kiszolgáló berendezés működik; jele *S*

**Üresen álló csatornák száma**

azon kiszolgálási berendezések száma, amelyek adott időpontban szabadok, nem végeznek kiszolgálást; jele *ρ*