Fogalomtár

Gráfok

A *gráfok* csúcsokból (szögpontokból) és az őket összekötő élekből álló diagramok.

Azokat a gráfokat, amelyek éleinek kezdő- és végpontja van, *irányított gráfoknak* nevezzük. Az irányított gráfok éleit nyilakkal ábrázoljuk, a nyilak a kezdőpontjukból a végpontjukba mutatnak.

A hurokél olyan él, aminek a kezdő- és végpontja megegyezik.

Az *irányított kör* irányított hurokél, vagy olyan egymásba csatlakozó irányított élek sorozata, amelynek egy adott pontjából indulva az irányított élek mentén haladva visszatérünk ugyanoda.

A *irányított körmentes gráf* olyan irányított gráf, ami nem tartalmaz irányított köröket.

A *többszörös irányított élek* olyan irányított élek, amiknek azonos a kezdő és végpontja.

Hálótervezés

A *háló* olyan irányított körmentes gráf, ami nem tartalmaz többszörös irányított éleket.

Egy adott *folyamat* egymást megelőző tevékenységekből áll.

Az *A* tevékenységet *közvetlenül megelőzi* a *B* tevékenység, ha a *B* tevékenység befejezése után közvetlenül elkezdhető az *A* tevékenység.

Egy *folyamat hálója* olyan háló, ami a folyamatot alkotó tevékenységek közvetlen megelőzési kapcsolatait jeleníti meg. *Tevékenységélű* háló esetén a háló élei az egyes tevékenységek, ahol a nyilak a tevékenységek kezdőpontjából a végpontjába mutatnak.

A *legkorábbi kezdet* az az időpont, amikor a tevékenység a legkorábban elkezdődhet.

A *legkorábbi befejezés* az az időpont, amikor a tevékenység a legkorábban befejeződhet.

A *legkésőbbi kezdet* az az időpont, amikor a tevékenységet a legkorábban el kell kezdeni ahhoz, hogy a folyamat a legkorábbi befejezésének időpontjában véget érhessen.

A *legkésőbbi befejezés* az az időpont, amikor a tevékenységet a legkésőbb be kell fejezni ahhoz, hogy a folyamat a legkorábbi befejezésének időpontjában véget érhessen.

A *lebegési idő* vagy *maximális tartalékidő* az az időtartam, amivel a tevékenység időszükségletét megnövelve a folyamat legkorábbi befejezésének időpontja nem változik.

A *kritikus tevékenység* olyan tevékenység, aminek a lebegési ideje (maximális tartalékideje) nulla.

A *forrás* a folyamat kezdőpontja, a *nyelő* a folyamat végpontja. A gazdasági folyamatoknak egy kezdő és egy végpontja van.

A *kritikus út* a közvetlenül egymásra következő kritikus tevékenységek forrástól nyelőig tartó sorozata. Előfordulhat, hogy egy hálóban több kritikus út is kialakulhat.